朱纨

朱纨（），字子纯，号秋崖，直隸苏州府长洲县（今江苏苏州市）人。明代政治人物。正德末進士，任景州知州。嘉靖年間官至都察院右都御史，提督浙閩海政，任內力抗倭寇及葡萄牙侵略，執法甚嚴，反遭御史攻訐，憤而自盡。

生平
正德十四年（1519年）己卯科應天府乡试第九十三名舉人正德十六年（1521年），朱纨登进士，工部观政，嘉靖元年（1522年）授任景州知州，次年调任开州知州。嘉靖六年（1527年），升南京刑部浙江司员外郎。嘉靖八年（1529年），升郎中，改南京兵部职方司郎中，次年改南京吏部考功司。

嘉靖十一年（1532年），朱紈陞任江西布政司右參議。十三年升遷四川按察司副使，整飭威茂兵備。嘉靖十五年（1536年），平定深溝諸賊，獲得朝廷賞賜。隨即在十六年丁酉遭遇母喪，陞貴州左參政，未就任。服阕，嘉靖二十年（1541年），補山東左參政。二十二年陞雲南按察使，二十三年升山東右布政使，二十四年升廣東左布政使，二十五年提调广东乡试《國朝獻徵錄·62卷》127-128。谈迁稱其：“朱纨十年中丞，田不亩辟，家徒壁立。”谈迁：《国榷》

嘉靖二十五年，朱纨以右副都御史巡抚南赣，二十六年七月，改任浙闽提督。因其处死海盗李光头等九十六人，朱纨在捷报中宣称道：“生擒佛郎机国王三名，一名倭王。”御史陈九德弹劾其擅杀，“举措乖方，专杀启衅”，又弹劾柯乔、卢镗“党纨擅杀，宜置于理”。《明史纪事本末》卷五五周亮“请改巡抚为巡视，以杀其权。其党在朝者左右之，竟入其请。”朱纨因而被革职，朱纨一再上書自明，明世宗下令逮捕朱紈進京審訊，朱纨愤而自杀，死前说：“吾贫且病，又负气，不任对簿。纵天子不欲死我，闽、浙人必杀我。吾死，自决之，不须人也。”《都察院右副都御史秋厓朱公纨圹志》《明史》有傳：朱紈，字子純，長洲人。正德十六年進士。除景州知州，調開州。嘉靖初，遷南京刑部員外郎。歷四川兵備副使。與副總兵何卿共平深溝諸砦番。五遷至廣東左布政使。二十五年擢右副都御史，巡撫南、贛。明年七月，倭寇起，改提督浙、閩海防軍務，巡撫浙江。初，明祖定制，片板不許入海。承平久，奸民闌出入。勾倭人及佛郎機諸國入互市。閩人李光頭、歙人許棟踞寧波之雙嶼為之主，司其質契。勢家護持之，漳、泉為多，或與通婚姻。假濟渡為名，造雙桅大船，運載違禁物，將吏不敢詰也。或負其直，棟等即誘之攻剽。負直者脅將吏捕逐之。泄師期令去，期他日償。他日至，負如初。倭大怨恨，益與棟等合。而浙、閩海防久隳，戰船、哨船十存一二，漳、泉巡檢司弓兵舊額二千五百餘，僅存千人。倭剽掠輒得志，益無所忌，來者接踵。紈巡海道，採僉事項高及士民言，謂不革渡船則海道不可清，不嚴保甲則海防不可復，上疏具列其狀。於是革渡船，嚴保甲，搜捕奸民。閩人資衣食於海，驟失重利，雖士大夫家亦不便也，欲沮壞之。紈討平覆鼎山賊。明年將進攻雙嶼，使副使柯喬、都指揮黎秀分駐漳、泉、福寧，遏賊奔逸，使都司盧鏜將福清兵由海門進。而日本貢使周良違舊約，以六百人先期至。紈奉詔便宜處分。度不可卻，乃要良自請，後不為例。錄其船，延良入寧波賓館。奸民投書激變，紈防範密，計不得行。夏四月，鏜遇賊於九山洋，俘日本國人稽天，許棟亦就擒。棟黨汪直等收餘眾遁，鏜築塞雙嶼而還。番舶後至者不得入，分泊南麂、礁門、青山、下八諸島。勢家既失利，則宣言被擒者皆良民，非賊黨，用搖惑人心。又挾制有司，以脅從被擄予輕比，重者引強盜拒捕律。紈上疏曰：「今海禁分明，不知何由被擄，何由脅從。若以入番導寇為強盜，海洋敵對為拒捕，臣之愚暗，實所未解。」遂以便宜行戮。紈執法既堅，勢家皆懼。貢使周良安插已定，閩人林懋和為主客司，宣言宜發回其使。紈以中國制馭諸番，宜守大信，疏爭之強。且曰：「去外國盜易，去中國盜難。去中國瀕海之盜猶易，去中國衣冠之盜尤難。」閩、浙人益恨之，竟勒周良還泊海嶼，以俟貢期。吏部用御史閩人周亮及給事中葉鏜言，奏改紈巡視，以殺其權。紈憤，又明年春上疏言：「臣整頓海防，稍有次第，亮欲侵削臣權，致屬吏不肯用命。」既又陳明國是、正憲體、定紀綱、扼要害、除禍本、重斷決六事，語多憤激。中朝士大夫先入浙、閩人言，亦有不悅紈者矣。紈前討溫、盤、南麂諸賊，連戰三月，大破之，還平處州礦盜。其年三月，佛郎機國人行劫至詔安。紈擊擒其渠李光頭等九十六人，復以便宜戮之。具狀聞，語復侵諸勢家。御史陳九德遂劾紈擅殺。落紈職，命兵科都給事杜汝禎按問。紈聞之，慷慨流涕曰：「吾貧且病，又負氣，不任對簿。縱天子不欲死我，閩、浙人必殺我。吾死，自決之，不須人也。」製壙志，作俟命詞，仰藥死。二十九年，給事汝禎、巡按御史陳宗夔還，稱奸民鬻販拒捕，無僭號流劫事，坐紈擅殺。詔逮紈，紈已前死。柯喬、盧鏜等幷論重辟。紈清強峭直，勇於任事。欲為國家杜亂源，乃為勢家搆陷，朝野太息。自紈死，罷巡視大臣不設，中外搖手不敢言海禁事。浙中衞所四十一，戰船四百三十九，尺籍盡耗。紈招福清捕盜船四十餘，分布海道，在台州海門衞者十有四，為黃巖外障。副使丁湛盡散遣之，撤備弛禁。未幾，海寇大作，毒東南者十餘年。。

著作
朱纨身后留有《茂边纪事》、《甓餘雜集》十二卷。

紀念
蘇州人為紀念朱紈，將其生前居住過的一條街巷命名為「朱進士巷」，現已不存。覺羅雅爾哈善著有《重建秋崖朱公祠堂記》。

家族
曾祖朱振。祖父朱泰。父朱昂，號圭庵，景宁县教谕。嫡母馬氏，生母施氏。慈侍下。兄衣、冠、綬、絡、弟紳、紱。

参考文献

Category:正德十四年己卯科應天鄉試舉人
Category:明朝景州知州
Category:明朝開州知州
Category:南京刑部員外郎
Category:南京兵部郎中
Category:南京吏部郎中
Category:明朝江西布政使司參議
Category:明朝四川按察司副使
Category:明朝山東布政使司參政
Category:明朝貴州布政使司參政
Category:明朝山東布政使
Category:明朝雲南按察使
Category:明朝廣東布政使
Category:明朝南贛巡撫
Category:明朝浙江巡撫
Category:明朝自殺人物
Category:苏州人
W
Category:滄浪亭五百名賢